સારાંશ માટે દસ્તાવેજ: હાલના સમયમાં આપણને લિમિટમાં' પીવાની સલાહ આપવામાં આવે છે. પરંતુ ફ્રૅન્ચ લોકો અને શરાબનો સંબંધ એટલો પુરાણો છે કે ત્યાં જામ ઉઠાવતી વખતે 'à votre santé' એટલે કે 'આપના આરોગ્યને નામ' એવું કહેવામાં આવતું. 

ફ્રાન્સમાં 'દવા' અને 'દારૂ' વચ્ચેનો રંગીલો અને રસીલો સંબંધ ચકાસવા માટે હું સ્ટ્રાસબર્ગની એક હૉસ્પિટલમાં પહોંચી.

સ્ટ્રાસબર્ગની શાન

સ્ટ્રાસબર્ગ એ આધુનિક શહેર છે, જેનો ઇતિહાસ બે હજાર વર્ષ પુરાણો છે. શહેરની મધ્યમાં આવેલા ગ્રાન્ડ-લેને 1988માં યુનેસ્કોએ વૈશ્વિક વારસા તરીકે માન્યતા આપી હતી. 

અહીંની ક્રિસમસ માર્કેટ વિશ્વવિખ્યાત છે. અને કૅથ્રેડલ નોતરે ડામપાલીયાસ રોહાન ઉપરાંત આલ્ટીશિયન વીનસ્ટબ એટલે કે વાઇન રેસ્ટોરાં વિશ્વવિખ્યાત છે. 

મેશન કામરઝેલ જેવી રેસ્ટોરાં જે બિલ્ડિંગમાં ચાલે છે, તે ઇમારતની સ્થાપના 1427માં થઈ હતી. 

હું સ્ટ્રાસબર્ગની સિવિલ હૉસ્પિટલ પહોંચી, જેની સ્થાપના વર્ષ 1119માં થઈ હતી. સાંજ પડી ગઈ હતી અને વરસાદ પડી રહ્યો હતો એટલે શેરીઓ ખાલી હતી. બે સાથી સાથે હું ચાલી રહી હતી, ત્યારે સદીઓ પહેલાં આ શહેર કેવું દેખાતું હશે, તેની કલ્પના કરવી અઘરી ન હતી. 

ઈ.સ. 1395થી સિવિલ હૉસ્પિટલ અને શરાબ વચ્ચેનો સંબંધ

1395થી આ સિવિલ હૉસ્પિટલ તથા સ્ટ્રાસબર્ગ હૉસ્પિટલ તથા સ્ટારસબર્ગ હૉસ્પિસિસ વાઇન સેલર વચ્ચે સંબંધ સ્થપાયેલો છે. આ વાઇન સેલર હૉસ્પિટલની બરાબર નીચે આવેલું છે અને બંને એકબીજા પર આધારિત છે. 

લગભગ 600 વર્ષ સુધી અમુક દરદી દ્રાક્ષના બગીચાનો અમુક ભાગ આપીને હૉસ્પિટલનું બીલ ચૂકવતા. ફ્રાન્સમાં આ પ્રણાલી સર્વસામાન્ય હતી. આ સાટાપદ્ધતિથી હૉસ્પિટલોને આવક થતી અને હૉસ્પિટલનાં ભોંયરાં ફ્રીઝની ગરજ સારતાં અને શરાબને ઠંડો રાખતાં. 

સમગ્ર ફ્રાન્સમાંથી લોકો અહીં 'વાઇન ટ્રીટમેન્ટ' માટે આવે છે. અલગ-અલગ બીમારીનો ઇલાજ વાઇનથી કરવામાં આવે છે તથા અમુક બીમારીમાં દૈનિક બે બૉટલ દારૂ દવા તરીકે આપવામાં આવે છે. 

પ્રાચીન સમયથી જ સારવારમાં શરાબનો ઉપયોગ વ્યાપક રીતે થઈ રહ્યો છે. સેલરના મૅનેજર થિબત બાલડિંગરના કહેવા પ્રમાણે, 1960થી 1990 સુધી દવા તરીકે વાઇનનો ઉપયોગ થતો હોવાના પુરાવા તેમણે જોયા છે. 

શરાબ દ્વારા સારવાર 

સિવિલ હૉસ્પિટલમાં સારવાર માટેની શરાબનો અહીં સંગ્રહ થતો

જેમ કે ગૅસનો ભરાવો થઈ ગયો હોય તો Châteauneuf-du-Papeની બૉટલ આપવામાં આવતી. Côtes de Provence rosé પીવાની મજા ઉનાળામાં આવે, પરંતુ તેનો ઉપયોગ મેદસ્વિતાને માટે થાય છે. જો લોહીમાં...\nદસ્તાવેજની સમાન ભાષામાં સારાંશ:
આધુનિક તબીબી વિજ્ઞાનના જનક ગ્રીકના હિપોક્રેટિસ માનતા હતા કે 'બીમાર તથા સ્વસ્થ વ્યક્તિ માટે શરાબ સારી ચીજ છે.'